en da en da da da ro da da da sv da da en sv da en de en en da da da is nb en nb fr da da en
Thoroddsen, Theodóra - Nordic Women's Literature
Født og opvokset i en velstående, kulturel familie på Vestlandet som en ud af tre overlevende børn af en søskendeflok på 15. Hun fik en god uddannelse og tilegnede sig folkelig lærdom, historier og vers. 1884 giftede hun sig med Sküli Thoroddsen, der siden blev en kendt altingsmand, flyttede til Isafjörður og fik selv 13 børn på 22 år.
Hendes forfatterskab 1912-1943, der først for alvor begyndte, efter at hun som 52-årig blev enke, er mest kendt for Þulur (Remser), der udkom 1916 og 1938. Herudover Eins og gengur (Som det nu går) (N), 1920, og Ritsafn (Samlede værker), 1960. Det er husmoderens vilkår og konflikten mellem pligt og skabertrang, der beskrives, og sympatien med de underprivilegerede er tydelig overalt i hendes univers.
Helga Kress (red.): Stúlka. Ljóð eftir íslenskar konur, 1997
Sigurður Nordal: "Theodóra Thoroddsen", indledning til Ritsafn, 1960
Litteratur om/af forfatteren i gegnir.is
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.